CELEX: 62008TN0348
Language: fi
Date: 2008-08-26 00:00:00
Title: Asia T-348/08: Kanne 26.8.2008 — Aragonesas Industrias y Energía v. komissio

8.11.2008   
            
            
               FI
            
            
               Euroopan unionin virallinen lehti
            
            
               C 285/44
            
         Kanne 26.8.2008 — Aragonesas Industrias y Energía v. komissio
   (Asia T-348/08)
   (2008/C 285/82)
   Oikeudenkäyntikieli: englanti
   Asianosaiset
   
      Kantaja: Aragonesas Industrias y Energía (Barcelona, Espanja) (edustajat: asianajajat I. Forrester, K. Struckmann, P. Lindfelt ja J. Garcia-Nieto Esteva)
   
      Vastaaja: Komissio
   Vaatimukset
   
               —
            
            
               asiassa COMP/F/38.695 — Sodium Chlorate 11.6.2008 tehty komission päätös on kumottava siltä osin kuin se koskee Aragonesasia tai
            
         
               —
            
            
               päätöksen 1 ja 2 artiklaa on muutettava niin, että Aragonesasille määrätty sakko kumotaan tai sitä alennetaan huomattavasti
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii tällä kanteellaan EY 81 artiklan 1 kohdan ja ETA-sopimuksen 53 artiklan 1 kohdan soveltamista koskevasta menettelystä asiassa 11.6.2008 tehdyn komission päätöksen K(2008) 2626 lopullinen (asia COMP/F/38.695 — Sodium Chlorate) osittaista kumoamista EY 230 artiklan nojalla siltä osin kuin päätös koskee kantajaa. Kantaja vaatii vaihtoehtoisesti päätöksen 1 ja 2 artiklan muuttamista siltä osin kuin päätöksessä määrätään kantajalle sakko.
   Kantaja esittää vaatimustensa tueksi kaksi kanneperustetta:
   Kantaja väittää ensiksi, että komissio teki ilmeisen arviointivirheen, kun se katsoi, että kantaja osallistui vuoden 1994 lopun ja vuoden 2000 välillä kartelliin, joka muodostui myyntimäärien jakamisesta ja natriumkloraatin hintojen vahvistamisesta. Kantaja väittää, että komission päätöksessä esittämien todisteiden taso ei ole riittävä osoittamaan oikeudellisesti riittävällä tavalla, että kantaja on osallistunut yhtenä kokonaisuutena pidettyyn ja jatkettuun kilpailusääntöjen rikkomiseen.
   Kantaja väittää toiseksi, että suhteellisuusperiaatetta ja yhdenvertaisuusperiaatetta on loukattu sillä perusteella, että komissio sakon perusmäärää määrittäessään
   
               —
            
            
               arvioi väärin rikkomisen vakavuuden kantajan osalta
            
         
               —
            
            
               sovelsi virheellisesti osallistumismaksua kantajaan
            
         
               —
            
            
               ei arvioinut asianmukaisesti rikkomisen kestoa ja
            
         
               —
            
            
               ei ottanut huomioon kantajaa koskevia erityisiä lieventäviä seikkoja.